Stripehettebladbille

seks-sju underarter

Stripehettebladbille (Cryptocephalus bilineatus) er en bille som tilhører familiegruppen bladbiller (Chrysomelidae). Den er ikke vanlig i Norden. Stripehettebladbille er utbredt i det nordlige  Europa, østover til Japan.

Stripehettebladbille er mellom 2–3 mm lang. Kroppen er kort, og butt både foran og bak. Det siste leddet av bakkroppen er synlig bak dekkvingene. Undersiden er noe «oppsvulmet». Den har et svart og gulflekket halsskjold (pronotum) med fin langsgående punktur. Dekkvingene har regelmessig punktur, ordnet i langsgående rekker. De er lyse, gylne, med svart sidekant og med et mørkt, svart langsgående bånd over sømmen (midtlinjen). Antennene er trådformet og lange i forhold til hva som er vanlig for andre bladbiller. Beina er lyse, gulbrune. Den er ganske fargevariabel, noe som er grunnen til at det er beskrevet omtrent seks, sju underarter (varianter).

Både larvene og de voksne (imago) billene lever av å spise blad på næringsplanten.

Stripehettebladbille tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

Referanser

Litteratur 
 Lindroth, C.H. 1993. Våra skalbaggar och hur man kãnner igen dem (opptrykk av opprinnelig tre hefter (1942-1945. Bonnier forlag.) Fãltbiologerna. ca. 240 sider. ISBN 91-85094-722

Eksterne lenker 
 
 Stripehettebladbille Cryptocephalus bilineatus –  www.biol.uni.wroc.pl
 Stripehettebladbille Cryptocephalus bilineatus - Fauna Europaea
 Norsk entomologisk forening

Bladbiller
Biller formelt beskrevet i 1767